L'Eliana posa en marxa la 15a edició dels tallers municipals de dibuix i pintura
27 de juliol de 2015

La directora dels tallers, María José Marco, ha explicat que: “la innovadora metodologia en l'ensenyament d'estes arts radica en la importància d'educar a través de la cultura visual, estudiant la història de l'art i l'educació plàstiques mitjançant l'aprenentatge de les noves tecnologies”. La seua directora també ha destacat la importància de “l'ensenyament personalitzat dels tallers el qual permet a l'alumnat l'adquisició de coneixements i habilitats superiors”. Molts dels estudiants es preparen per a les proves d'accés al grau de belles arts, l'Escola Superior de Disseny o Estudis Multimèdia. L'oferta formativa és molt àmplia i l'admissió d'alumnat comença a partir dels 5 anys.

Els tallers municipals de dibuix i pintura tenen un component social i, habitualment, fan col·laboracions amb diferents activitats culturals del municipi i exposicions.

Informació i matrícula en el Centre Sociocultural (telèfon 96 165 59 26)